ᐊᓐ ᒪᒃ ᓂᔅᑎᒻ ᐊ ‍ ᒋᓯᑲᒡ ᐊᑲ ᐅᐱᔨᑦ ᐸᒂᓯᑭᓐ ᐊᐱᒋᐊᑭᓄᐅᑦ,
ᐃᔅᐱ ᒪᒃ ᑲ ‍ ᓂᐸᐊᒡ ᐎᒪᔅᑲᒐᐤ ᒪᔭᑕᓂᓴ ᒋᓴᔅ ᒋ ‍ ᐃᑎᑯᐤ ᐅᒋᔅᒋᓄᐊᒧᐛᑭᓇ,
“ᑕᓐᑕ ᓇᑐᐛᔨᒥᔭᒡ ᒐᒋ ᐊᔭᔅᑯᔅᑎᒪᑕᒡ ᒐᒋ ᒥᒋᔨᓐ ᐎᒪᔅᑲᒐᐅ-ᒥᑯᓴᓐ ?”
ᒋ ‍ ᐃᑎᓴᐛᐤ ᒪᒃ ᓂᓱ ᐅᒋᔅᒋᓄᐊᒧᐛᑭᓇ ᐊ ‍ ᐃᑕᑦ,
“ᐃᑐᑕᐧᒃ ᐅᑕᓇᒡ᙮
ᐊᑯᑕ ᒐ ‍ ᓂᒋᔅᑯᐛᒄ ᓇᐸᐤ ᐊ ‍ ᐱᒧᐅᑕᑦ ᒂᐱᒂᑭᓂᔪᐤ ᐊ ‍ ᓴᑭᔅᒋᓇᐸᔨᒡ ᓂᐱᔪᐤ᙮
ᐊᐅᒄ ᒐ ‍ ᓇᓴᐛᒄ᙮
ᑕᓐᑕ ᒥᒄ ᒐ ‍ ᐱᒐᒂ ᒐ ‍ ᑯᒂᒋᒪᒄ ᐊᓐ ᑕᐱᔨᐛᐅᓯᑦ ᐊᓂᔭ ᒥᒋᐛᐱᔪᐤ,
‘ᐃᔅᒋᔄᐤ ᒋᔅᑯᑎᒪᒐᓱᐤ,
ᑕᓐᑕ ᐊ ‍ ᑎᒂᒡ ᐊᓐ ᐊ ‍ ᐱᔅᒋᒐᔭᒡ ᐊᓐᑕ ᒐ ‍ ᒥᒋᔭᓐ ᐎᒪᔅᑲᒐᐅ-ᒥᑯᓴᐅᓐ ᑭᔭ ᓂᒋᔅᒋᓄᐊᒧᐛᑭᓐᒡ ?’
ᒋᑭ ‍ ᐛᐸᑎᔨᑯᐛᐤ ᒪᒃ ᐊᓐᑕ ᐃᔅᐱᒥᑎᑯᒡ ᐊ ‍ ᒥᓴᔨᒡ ᐊ ‍ ᐱᔅᒋᒐᔭᔨᒡ ᓇᔅᒡ ᐊ ᐃᓯ ‍ ᐊᔭᔅᑯᔅᑕᔨᒡ,
ᓴᔅ ᒥᓯᐛ ᒐᒂᔪᐤ ᐊ ‍ ᑎᑯᓂᔨᒡ ᐊᓐᑕ ᒐ ᐃᓯ ‍ ᓂᑐᐛᔨᑕᑯᓂᔨᒡ᙮
ᐊᑯᑕ ᒪᒃ ᒐ ‍ ᐊᔭᔅᑯᔅᑕᔭᒄ ᐅ ᒥᑯᓴᓐ᙮”
ᒋᔅᒋᓄᐊᒧᐛᑭᓐᒡ ᒪᒃ ᒋ ‍ ᔅᑐᑕᐅᒡ ᐊᓐᑕ ᐅᑕᓇᒡ ᒋ ‍ ᐃᑐᑕᐅᒡ᙮
ᓇᐊᐤ ᒪᒃ ᑕᓐ ᑲ ᐃᓯ ‍ ᐎᑎᒪᑯᒡ ᐊᐅᑯᓐ ᑲ ‍ ᐃᔅᐱᔨᒡ᙮
ᐊᑯ ᒂ ‍ ᐊᔭᔅᑯᔅᑕᒡ ᐊᓂᔭ ᐎᒪᔅᑲᒐᐅ-ᒥᑯᓴᓂᔪᐤ᙮
ᐃᔅᐱ ᒪᒃ ᐛᑕᑯᓯᔨᒡ ᒋ ‍ ᑎᑯᓯᓐ ᒋᓴᔅ ᐊ ‍ ᐎᒐᐅᑯᑦ ᐊᓂᔭ ᓂᓱᓴᑉ ᐅᒋᔅᒋᓄᐊᒧᐛᑭᓇ᙮
ᒪᒂᒡ ᒪᒃ ᐊᐱᒡ ᐊ ‍ ᒥᒋᓱᒡ ᒋᓴᔅ ᒋ ‍ ᐃᔅᒋᔄᐤ,
“ᑕᑈ ᒋᑦ ᐃᑎᓇᐛᐤ,
ᐸᐃᒄ ᐅᑕ ᐊ ‍ ᑎᓯᔭᒄ ᑲ ‍ ᐎᒋᒥᒋᓱᒥᔭᒄ ᓂᑭ ‍ ᐎᔭᓯᐱᔅᑎᓂᒄ᙮”
ᐊᑯ ᒥᓯᐛ ᐊᓐᒡ ᒋᔅᒋᓄᐊᒧᐛᑭᓐᒡ ᒋ ‍ ᒥᓯᒪᔨᑎᒥᐃᑯᐅᒡ ᐅᔭ ᑲ ‍ ᐃᔅᒋᔄᔨᒋ ᐊᑯ ᐸᐸᐃᒄ ᒂ ‍ ᑯᒂᒋᒪᒡ,
“ᓂᔾ ᐊ ᐊᓐ ᐊᐛᓐ ?”
ᒋᓴᔅ ᒪᒃ ᒋ ‍ ᐃᑕᐤ,
“ᐊᐅᑯᐤ ᐸᐃᒄ ᐊ ‍ ᓂᓱᓴᐳᔭᒄ᙮
ᑲ ‍ ᑯᒋᒪᑦ ᐅᐸᒂᓯᑭᓂᒪ ᐊᓯᒡ ᓂᔾ᙮
ᒋᑭ ‍ ᓂᐸᐊᑭᓄᐤ ᐃᔪᐤ ᐅᑯᓯᓴᓐ ᐊᓂᔭ ᐊᓐᑕ ᐅᑕᒡ ᑕᓐ ᑲ ᐃᓯ ᐸᒋ ‍ ᒥᓯᓇᐃᑭᓄᐎᒡ ᒥᓯᓇᐃᑭᓂᒡ᙮
ᒥᒄ ᒪᒃ ᑕᑈ ᒋᑭ ‍ ᐊᒂᒡ ᒥᒋᐱᔪᐤ ᐊᓐ ᐊᐛᓐ ᒐ ‍ ᐎᔭᓯᐱᔅᑎᓇᑦ ᐃᔪᐤ ᐅᑯᓯᓴᓇ᙮
ᐃᐛᒃ ᒋᐸ ‍ ᒥᔽᓯᐱᓐ ᐊᓐ ᐊᐛᓐ ᐊᑲ ᐛᐛᒡ ᐅᒋ ᐱᒪᑎᓯᑕᒂ᙮”
ᒪᒂᒡ ᒪᒃ ᐊ ‍ ᒥᒋᓱᒡ,
ᒋᓴᔅ ᒋ ‍ ᐅᑎᓇᐤ ᐸᒂᓯᑭᓇ ᐊᑯ ᒂ ‍ ᓂᓇᔅᑯᒪᑦ ᒋᓴᒪᓂᑐᐛ᙮
ᐃᔅᐱ ᑲ ‍ ᓂᓇᔅᑯᒧᑦ ᒂ ‍ ᐸᒂᓇᑦ,
ᐊᑯ ᒂ ‍ ᒥᔭᑦ ᒥᓯᐛ ᐅᒋᔅᒋᓄᐊᒧᐛᑭᓇ ᐊ ‍ ᐃᑕᑦ,
“ᐅᑎᓂᐧᒄ,
ᒧᐛᐧᒄ,
ᐊᐅᒄ ᐅ ᓂᔪᐤ᙮”
ᐊᑯ ᐛᑎᓇᐧᒃ ᒥᓂᒂᑭᓂᔪᐤ,
ᒂ ‍ ᓂᓇᔅᑯᒪᑦ ᒋᓴᒪᓂᑐᐛ,
ᐊᑯ ᒪᔭᑦ ᐅᒋᔅᒋᓄᐊᒧᐛᑭᓐ᙮
ᒥᓯᐛ ᐊ ‍ ᑎᓯᒡ ᒪᒃ ᒋ ‍ ᒥᓄᐅᒡ᙮
ᒋ ‍ ᐃᑕᐤ ᒪᒃ,
“ᐊᐅᒄ ᐅ ᓂᒥᐧᒄ,
ᐊᓐᑕ ᐛᒋᐱᔨᒡ ᐅᔅᒋ ᓂᔅᑯᒥᑐᐅᓐ,
ᒥᒐᑦ ᑲ ᐅᒋ ‍ ᐅᒋᑯᐎᑕᑭᓄᐎᒡ᙮
ᑕᑈ ᒋᑦ ᐃᑎᓇᐛᐤ,
ᓇᒪ ᒥᓐ ᓂᑭ ᐅᒋ ‍ ᒥᓐ ᓱᒥᓇᐳᔾ ᐸᑐᔅ ᐅᔅᒋ ᓱᒥᓇᐳᔾ ᒥᓂᔭᓇ ᐊᓐᑕ ᒋᓴᒪᓂᑐᐤ ᐅᒋᓴᐅᒋᒪᐅᓂᒡ᙮”
ᐃᔅᐱ ᒪᒃ ᑲᒋ ‍ ᓂᑭᒧᒡ ᐊᔭᒥᐊᐅ ᓂᑭᒧᐅᓂᔪᐤ,
ᐊᑯ ᐊᓐᑕ ᐊᓕᐱᔅ ᐱᔅᑯᑎᓇᔪᐤ ᑲ ‍ ᐃᓯᓂᐧᑲᑕᔨᒡ ᐊ ‍ᑐᑕᒡ᙮